31997R2495
L 343/18
JURNALUL OFÍCIAL AL UNIUNII EUROPENE
REGULAMENTUL (CE) NR. 2495/97 AL COMISIEI
din 12 decembrie 1997
de modificare a Regulamentului (CE) nr. 1460/96 de stabilire a modalităților de aplicare a regimurilor schimburilor preferențiale aplicabile anumitor mărfuri rezultate din prelucrarea produselor agricole, menționate la articolul 7 din Regulamentul (CE) nr. 3448/93 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimurilor de schimburi aplicabile anumitor mărfuri rezultate din prelucrarea produselor agricole (1), în special articolul 8 alineatul 3 primul paragraf,
întrucât Regulamentul (CE) nr. 1460/96 al Comisiei din 25 iulie 1996 de stabilire a modalităților detaliate de aplicare a regimurilor schimburilor preferențiale aplicabile anumitor mărfuri rezultate din prelucrarea produselor agricole, menționate la articolul 7 din Regulamentul (CE) nr. 3448/93 al Consiliului (2), prevede, la articolul 10, normele de gestionare a contingentelor tarifare;
întrucât, după adoptarea acestui regulament, Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (3), modificat ultima dată de Regulamentul (CE) nr. 1427/97 (4), a codificat dispozițiile privind gestionarea contingentelor tarifare destinate a fi utilizate în ordinea cronologică a datelor de acceptare a declarațiilor de punere în liberă circulație; întrucât, în consecință, trebuie înlocuit textul actual al articolului 10 din Regulamentul (CE) nr. 1460/96 cu o trimitere la dispozițiile articolelor 308a-308c din Regulamentul (CE) nr. 2454/93;
întrucât măsurile prevăzute în prezentul regulament sunt conforme cu avizul Comitetului de gestionare a problemelor orizontale privind schimburile de produse agricole prelucrate care nu sunt înscrise în anexa II,
ADOPTĂ PREZENTUL REGULAMENT:
Articolul 1
Articolul 10 din Regulamentul (CE) nr. 1460/96 se înlocuiește cu următorul text:
„Articolul 10
Contingentele tarifare menționate în prezentul regulament sunt gestionate de către Comisie în conformitate cu dispozițiile articolelor 308a-308c din Regulamentul (CEE) nr. 2454/93 (5).
Articolul 2
Prezentul regulament intră în vigoare în a treia zi de la publicarea în Jurnalul Oficial al Comunităților Europene.
Se aplică de la 1 ianuarie 1998.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 decembrie 1997.